Què hem après?

UNITAT 3: Els animals

MEDI NATURAL

Els animals i les plantes són éssers vius perquè neixen, s’alimenten, respiren, es reprodueixen i moren.

Els animals poden ser vertebrats i invertebrats. Els vertebrats són els que tenen ossos i els invertebrats són els que no en tenen.

El cos dels animals vertebrats es divideix en cap i tronc. Alguns també tenen cua. Poden tenir potes, ales o aletes.

Existeixen cinc grups d’animals vertebrats: mamífers, ocells, rèptils, amfibis i peixos.

Els mamífers poden tenir pèl o no. N’hi ha que caminen, volen o neden. Poden ser herbívors, carnívors o omnívors.

Els ocells tenen el cos cobert de plomes. Tenen dues ales i dues potes. N’hi ha d’herbívors i de carnívors.

Els rèptils tenen el cos cobert d’escates. La majoria tenen quatre potes curtes i una cua. Molts rèptils són carnívors.

Els amfibis tenen la pell nua, molt fina i humida. Tenen quatre potes i alguns tenen cua. La majoria són carnívors.

Els peixos tenen el cos allargat i cobert d’escates. Tenen aletes per nedar. Alguns són carnívors.

Alguns animals invertebrats tenen el cos cobert per una closca dura i d’altres tenen el cos dur. Alguns tenen potes. També n’hi ha que tenen ales.